Der er delte meninger om det kendte scoretrick om frimærkesamlinger, men blandt samlere, der mødtes i Nørresundby lørdag, fandt vi levende beviser.

- Skal du med hjem og se min frimærkesamling? Sådan lyder alle tiders mest latterliggjorte scorereplik, men kan den egentlig virke? Det undersøgte vi lørdag da frimærkesamlere - eller filatelister, som de egentlig kaldes - fra hele Norden mødtes i Nørresundby. Og svaret overraskede meget. Det kan faktisk virke, og Helen Martinsen er et levende bevis. For 50 år siden spurgte hendes mand Ole Martin, om hun ville se hans frimærkesamling, og så gik det ellers slag i slag. Se hele reportagen, og hør hvor mange, der har haft held med det kendte spørgsmål.